Reedítase 'el dialecto leonés' de Ramón Menéndez Pidal     A. A.    La editorial El Búho Viajero acaba d'asoleyar una cuidada escoyeta de testos colos que quier recordar el  centenariu de la espublización de 'El dialecto leonés', del llingüista Ramón Menéndez Pidal (1869-1968), primer estudiosu del dominiu llingüísticu asturlleonés.    Amás d'incluyir los artículos de Menéndez Pidal, el volume amiesta delles de les sos encuestes, una escoyeta de testos actuales na llingua (d'autores como Severiano Álvarez, Emilce Núñez, Eva y Roberto González, Teodora Barrio, Xosepe Vega, Héctor Xil y Abel Pardo) y un análisis sobre'l so estáu por parte del escritor y académicu de la  llingua Roberto González-Quevedo, amás d'un cedé onde se puen sentir los testos de los autores enantes conseñaos, xunto con música tradicional del grupu Son del Cordel ( bailles del país y xotes de rabel, ente otres).  Esta obra asoléyase con una ayuda económica de la Diputación de Lleón.